|  |
| --- |
| Предмет:Покана за учество на Online Јавна расправа по Нацрт План за управување со НПГ за периодот 2021 – 2030 и Online Јавна расправа по Нацрт Извештај за стратегиска оцена на животната средина за План за управување со Национален Парк Галичица, за периодот 2021 – 2030 година |
| Ваш број: |

Почитувани,

Јавната установа Национален парк Галичица согласно член 73 од Законот за заштита на природата (ЗЗП) („Службен весник на Р.М.“ бр. 67/04, 14/06, 84/07, 35/10, 47/11, 148/11, 59/12, 13/13, 163/13, 41/14, 146/15, 39/16, 63/16 и 113/18) изработи Нацрт План за управување со Националниот парк Галичица за периодот 2021 – 2030 година. Нацрт Планот е изработен согласно „Правилникот за содржината на плановите за управување со заштитени подрачја и содржината на годишните програми за заштита на природата“ („Службен Весник на Р.М.“ бр. 26 од 2012 година).

Согласно член 101, став 1 од ЗЗП, Министерството за животна средина и просторно планирање и Јавната установа Национален парк Галичица, се должни да организираат Јавна расправа во рамките на постапката за донесување на План за управување со Национален парк Галичица за периодот 2021–2030 година.

Директивата за стратегиска оцена на животната средина (2001/42/EC) и Законот за животната средина (ЗЖС) (Сл. Весник на РМ, бр. 53/05, 81/05, 24/07, 159/08, 83/09, 48/10, 124/10, 51/11, 123/12, 93/13, 187/13, 42/14, 44/15, 129/15, 192/15, 39/16), бараат одредени планови, програми и стратегии, за кои постои веројатност дека би можеле да имаат значително влијание врз животната средина, да бидат предмет на Стратегиска оцена на животната средина (СОЖС).

Согласно законските обврски, а и потребата од соработка, идеи и коментари кои ќе допринесат за зголемување на ефикасноста на управувањето со НПГ и подобрување на планирачкиот процес, Јавната установа Национален парк Галичица и Министерството за животна средина и просторно планирање организираат Online Јавна расправа по Нацрт План за управување со Националниот парк Галичица за периодот 2021 – 2030 година и Online Јавна расправа по Нацрт Извештај за стратегиска оцена на животната средина за План за управување со Национален Парк Галичица, за периодот 2021 – 2030 година.

Јавната расправа по **Нацрт Планот за управување 2021**–**2030** ќе биде организирана преку Zoom апликацијата на 17.02.2021 година (Среда), со почеток во 09:00 часот. Линкот за регистрација и учество на истата е:

<https://us02web.zoom.us/meeting/register/tZEqdO6uqT0tE9HGJwkZZPSA0FyIXpJjyF5d>

Јавната расправа по **Нацрт СОЖС за планот за управување 2021**–**2030** ќе биде организирана преку Zoom апликацијата на 17.02.2021 година (Среда), со почеток во 12:00 часот (напладне). Линкот за регистрација и учество на истата е:

<https://us02web.zoom.us/meeting/register/tZAvdu-hrT0oHtxjYOSLVBUa_3rKq8PL2Dmo>

Во прилог на оваа покана за учество на Јавните расправи се и агендите за двете јавни расправи.

Со почит,

Александар Миљовски

В.Д. Директор

Јавна установа Национален парк Галичица